Efectele coronavirusului, explicate de Răzvan Cherecheș: "Plămânul persoanei nevaccinate este mult mai afectat“.
Răzvan Cherecheș a analizat radiografiile pulmonare ale unor oamenii infectați cu virusul SARS-CoV-2. Expertul în sănătate publică a concluzionat că plămânii persoanelor vaccinate sunt mai puțin afectați.
Expertul în sănătate publică Răzvan Cherecheș utilizează o fotografie a medicului Faheem Younus în care apar plămânii unor persoane infectate cu virusul SARS CoV-2.Fotografia utilizează metoda comparației și prezintă plămânii unor persoane vaccinate și nevaccinate anti-COVID 19."Diferența între două cazuri tipice infectate COVID-19 și cu simptome. Cel din stânga vaccinat, cel din dreapta nevaccinat. Se vede cu ochiul liber că plămânul persoanei nevaccinate este mult mai afectat“, a explicat expertul Cherecheș.Concluzia este că vaccinarea protejeză împotriva virusului, mai spune Răzvan Cherecheș."Simptomele sunt mult mai ușoare dacă ești vaccinat(ă) – ești protejat(ă) de simptome severe sau deces“, este concluzia expertului român.Răzvan Cherecheș este profesor de Sănătate Publică la Universitatea Babeș-Bolyai din Cluj-Napoca.